als_Latn dik_Latn sag_Latn
Analisti Artan Hoxha është shprehur sonte në emisionin Opinion në lidhje me ndryshimin e fushatës së Edi Ramës, se nëse më parë ishte me daulle (tam-tame), e cila ngjante si heroike, ndërsa fushata e kësaj radhe ngjan si komike.
Sipas Hoxhës, të dyja fushatat janë fiction, por ku është kontrasti nga heroike në komike. Ndërsa, për Artur Zhejin fushata e Edi Ramës është shpërqëndruar, e hallakatur, më falso si asnjëherë tjetër, e pasigurtë se është i vetëdijshëm se nuk i merr 71 deputetë, e cila kërkon me sforco besim dhe besim nuk ka.
“Kjo fushatë është më formale se fushatat e tjera, sepse nuk ka substancë. Nuk ka se çfarë thotë”, tha Zheji.
Profesor Mark Marku, është shprehur ashpër përsa i përket fushatës së bërë deri në këto momente nga Edi Rama, duke nënvizuar se për shqiptarët është dy herë fyese.
Kjo sipas tij, një kryeministër ka qeverisur katër vjet dhe ka detyrën e parë t’u përgjigjet qytetarëve për mënyrën se si ka qeverisur.
Marku theksoi se një fushatë është një moment i tillë, dikush që ka qeverisur për katër vjet, gjëja e parë që duhet të bëjë ai, është t’i japë llogari njerëzve për mënyrën e qeverisjes së tij.
“Në këtë rast është fyese, pasi kryeministri nuk thotë asgjë për atë që s’ka arritur dhe për atë që ka premtuar. Është një moment bilanci. Dhe gjëja fyese, për të mos thënë tre herë, nuk thotë asgjë për atë që do të bëj në të ardhmen”, tha Marku.
als_Latn als_Latn als_Latn als_Latn als_Latn als_Latn als_Latn